द्वापर युग के अंतिम चरण की बात है। पृथ्वी पर दुष्ट आतताई राजाओं ने आतंक फैला रखा था। उनके अत्याचारों से त्रस्त लोग त्राहि-त्राहि कर रहे थे। धर्म का नाश हो चुका था। अधर्म फल-फूल रहा था। अत्याचार इतना बढ़ गया था कि उसका बोझ उठाने में पृथ्वी असमर्थ हो गई थी। किंकर्तव्यविमूढ़ वह ब्रह्माजी के पास गई। उस समय वह बहुत घबराई हुई थी और करुण स्वर में रँभा थी। नेत्रों से आँसू बह बह कर मुख पर आ रहे थे। पृथ्वी पर बढ़ रहे अधर्म से ब्रह्माजी को अवगत कराया। पृथ्वी की करुण कथा सुनकर ब्रह्माजी बहुत दुखी हुए उन्होंने संसार से शीघ्र ही अत्याचारियों को मार भागने का आश्वासन दिया।